cyanic-selkie/wikianc huggingface dataset:
তুতুকুড়ি লোকসভা কেন্দ্র
ইতিহাস
তুতুকুড়ি লোকসভা কেন্দ্রে ২০০৯ খ্রিস্টাব্দে প্রথম নির্বাচন অনুষ্ঠিত হয় এবং ২০১৯ সালে সর্বশেষ নির্বাচন অনুষ্ঠিত হয়েছে। এর পুর্বে এটি তিরুচেন্দুর লোকসভা কেন্দ্র নামে পরিচিত ছিল, পরবর্তীকালে এর পুনর্বিন্যাস করা হয়।
বিধানসভা কেন্দ্র গুলি
লোকসভা কেন্দ্রটি তামিলনাড়ু রাজ্যের ২৩৪ টি বিধানসভা কেন্দ্রের মধ্যে ৬ টি বিধানসভা কেন্দ্র নিয়ে গঠিত। বিধানসভা কেন্দ্রের নির্বাচিত সদস্য তামিলনাড়ু বিধানসভাতে প্রতিনিধিত্ব করে। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। এই ৬ টি বিধানসভা কেন্দ্রে সর্বশেষ ২০১৪ সালে নির্বাচন অনুষ্ঠিত হয়। এই লোকসভা কেন্দ্রের প্রতিটি‌ বিধানসভা আসন অসংরক্ষিত।
এই বিধানসভা কেন্দ্রটি তামিলনাড়ু রাজ্যের বিধানসভা কেন্দ্রগুলির মধ্যে ২১৩ নং বিধানসভা কেন্দ্র৷ এটি তুতুকুড়ি জেলায় অবস্থিত৷ এটি অসংরক্ষিত আসন৷ এই বিধানসভা কেন্দ্রটি তামলনাড়ু রাজ্যের বিধানসভা কেন্দ্রগুলির মধ্যে ২১৪ নং বিধানসভা কেন্দ্র৷ এটি তুতুকুড়ি জেলায় অবস্থিত৷ এটি অসংরক্ষিত আসন৷ এই বিধানসভা কেন্দ্রটি তামিলনাড়ু রাজ্যের বিধানসভা কেন্দ্রগুলির মধ্যে ২১৫ নং বিধানসভা কেন্দ্র৷ এটি তুতুকুড়ি জেলায় অবস্থিত৷ এটি অসংরক্ষিত আসন৷ এই বিধানসভা কেন্দ্রটি তামিলনাড়ু রাজ্যের বিধানসভা কেন্দ্রগুলির মধ্যে ২১৬ নং বিধানসভা কেন্দ্র। এটি তুতুকুড়ি জেলায় অবস্থিত৷ এটি অসংরক্ষিত আসন৷ এই বিধানসভা কেন্দ্রটি তামিলনাড়ু রাজ্যের বিধানসভা কেন্দ্রগুলির মধ্যে ২১৭ নং বিধানসভা কেন্দ্র। এটি তুতুকুড়ি জেলায় অবস্থিত৷ এটি অসংরক্ষিত আসন৷ এই বিধানসভা কেন্দ্রটি তামিলনাড়ু রাজ্যের বিধানসভা কেন্দ্রগুলির মধ্যে ২১৮ নং বিধানসভা কেন্দ্র। এটি অসংরক্ষিত আসন। এটি তুতুকুড়ি জেলায় অবস্থিত৷
বর্তমান ও প্রাক্তন বিজয়ী সাংসদদের তালিকা
নিচের সারণীটি শুরু থেকে শেষ নির্বাচন পর্যন্ত এই সংসদীয় আসনের সকল বিজয়ী ও প্রাক্তন সংসদ সদস্যের নাম উপস্থাপন করে। আসনটির বর্তমান সংসদ সদস্য হলেন দ্রাবিড় মুনেত্র কড়গম-এর শ্রীমতী মুতুবেল করুণানিধি কানিমোলি।
ফোর্ট ওয়েন, ইন্ডিয়ানা
১৭৯৪ সালে আমেরিকান স্বাধীনতাযুদ্ধের বীর অ্যান্থনি ওয়েনের নির্দেশনায় ওয়েন দুর্গ নির্মিত হয়। মায়ামি গোত্র অধ্যুষিত কেকিওংগা গ্রামের নিকটে নির্মিত সর্বশেষ দুর্গগুলোর একটি ছিল এই ওয়েন দুর্গ। সেন্ট জোসেফ, সেন্ট মেরিজ ও মাওমি নদীর মোহনায় ইউরোপীয় আমেরিকানরা বাণিজ্যিক কেন্দ্র গড়ে তুলেন। ১৮২৩ সালে গ্রামটির মানচিত্র অঙ্কন করা হয়। ওয়াবাস ও ইয়ারি খাল এবং রেলসড়কের নির্মাণকাজ সম্পন্ন হওয়ার পর ফোর্ট ওয়েনের ব্যাপক প্রসার ঘটে। রাস্ট বেল্ট এলাকার অন্যতম দ্রুত বর্ধনশীল শহর হিসাবে ফোর্ট ওয়েন আত্মপ্রকাশ করে। বিতরণ, পরিবহন, লজিস্টিকস, স্বাস্থ্যসেবা , পেশাগত ও ব্যবসায়িক সেবা, অবকাশ ও আতিথ্য এবং আর্থিক সেবা বর্তমানে ফোর্ট ওয়েনের অর্থনীতির প্রাণ। শহরটি প্রতিরক্ষাশিল্পের কেন্দ্রও বটে। হাজারো মানুষ এখানে প্রতিরক্ষা খাতে চাকরির মাধ্যমে জীবিকা নির্বাহ করেন। পার্কভিউ হেলথ ও লুথেরান হেলথ নেটওয়ার্কের মাধ্যমেও প্রচুর মানুষের কর্মসংস্থান সম্ভব হয়েছে।
১৯৮২,১৯৯৮ ও ২০০৯ সালে ফোর্ট ওয়েন অল আমেরিকা সিটি পুরস্কার লাভ করে। আমেরিকান মেয়র সম্মেলনেও ১৯৯৯ সালে বসবাসযোগ্যতার স্বীকৃতিস্বরূপ ফোর্ট ওয়েনকে পুরস্কৃত করা হয়।
ইতিহাস
১৮১৫ সালে ফোর্ট ওয়েনে প্রথম বসতি নির্মাণ শুরু হয়। সামরিক গ্যারিসন দুর্গটি পরিত্যাগ করে ডেট্রয়েট চলে যায়। ১৮২২ সালে কেন্দ্রীয় সরকার একটি ভূমি দপ্তর প্রতিষ্ঠা করে। ১৮১৮ সালে সেন্ট মেরিজ চুক্তির মাধ্যমে স্থানীয় আদিবাসী আমেরিকানরা যে ভূমি সমর্পণ করে, সেই ভূমি বিক্রয় করাই ছিল এর উদ্দেশ্য। ১৮২৯ সালে টাউন অব ফোর্ট ওয়েন নামে একে স্থানীয় শাসনের আওতাভুক্ত করা হয়। তখন এর জনসংখ্যা ছিল ৩০০। ওয়াবাস ও ইয়ারি খাল উন্মুক্ত হওয়ার পর মিসিসিপি নদী ও গ্রেট লেকস এলাকায় যাতায়াতব্যবস্থা উন্নত হয়। এর ফলে ফোর্ট ওয়েনের জনসংখ্যাও বৃদ্ধি পায়। ১৮৪০ সালে সিটি অব ফোর্ট ওয়েন নামে যখন একে তালিকাভুক্ত করা হয়, তখন এর জনসংখ্যা ছিল ২,০০০। পত্রিকা সম্পাদকদের অগ্রদূত জর্জ ডব্লিউ উড ফোর্ট ওয়েনের প্রথম মেয়র নির্বাচিত হন। খালের উৎসমুখে শহরটির সর্বোচ্চ বিন্দুর অবস্থানের কারণে এর নাম হয় সামিট সিটি।
কাজিরাঙা জাতীয় উদ্যান
কাজিরাঙায় ছন জাতীয় ঘাস ও জলাভূমি প্রচুর দেখা যায়। এখানে নিরক্ষীয় আর্দ্র দীর্ঘপত্র অরণ্যটি বেশ গভীর। ব্রহ্মপুত্র নদ সহ চারটি নদী এই বনের মাঝখান দিয়ে গিয়েছে। বনের মধ্যে অসংখ্য বিল আছে। এই বনের উপর অনেক তথ্যচিত্রও তৈরি হয়েছে। ১৯০৫ সালে সংরক্ষিত বনাঞ্চল হিসেবে এই উদ্যান স্থাপিত হয়। তাই ২০০৫ সালে এই উদ্যানের শতবর্ষ উদযাপিত হয়েছে।
ইতিহাস
thumb|left|[[মেরি কার্জন, ব্যারনেস কার্জন অফ কেডলস্টন|মেরি ভিক্টোরিয়া লেইটার কার্জন, ব্যারনেস কার্জন অফ কেডলস্টন। এঁকেই এই অঞ্চলের গণ্ডার সংরক্ষণ আন্দোলনের পথিকৃৎ মনে করা হয়।]]
সংরক্ষিত এলাকা হিসেবে কাজিরাঙার ইতিহাসের সূচনা হয় ১৯০৪ সালে। ওই বছর ভারতের ভাইসরয় লর্ড কার্জনের স্ত্রী মেরি ভিক্টোরিয়া লেইটার কার্জন এই অঞ্চলে বেড়াতে আসেন। সেই সময়ও এই অঞ্চলটি গণ্ডারের জন্য বিখ্যাত ছিল। কিন্তু একটাও গণ্ডার দেখতে না পেয়ে তিনি তার স্বামীকে এই বিপন্ন প্রজাতির প্রাণীগুলির সংরক্ষণের জন্য অনুরোধ করেন। কার্জনও গণ্ডার সংরক্ষণের জন্য প্রাথমিক পরিকল্পনা গ্রহণ করেছিলেন। ১৯০৫ সালের ১ জুন ২৩২ বর্গকিলোমিটার (৯০ বর্গমাইল) এলাকা নিয়ে কাজিরাঙা প্রস্তাবিত সংরক্ষিত বনাঞ্চল (কাজিরাঙা প্রোপোজড রিজার্ভ ফরেস্ট) গঠিত হয়।
পরবর্তী তিন বছরে উদ্যানের এলাকা ব্রহ্মপুত্র নদের তীর পর্যন্ত আরও ১৫২ বর্গ কিলোমিটার (৫৬ বর্গ মাইল) বৃদ্ধি করা হয়। ১৯০৮ সালে কাজিরাঙ্গাকে একটি পরিপূর্ণ সংরক্ষিত বনাঞ্চল হিসেবে ঘোষণা করা হয়। ১৯১৬ সালে কাজিরাঙ্গাকে শিকার অভয়ারণ্য (Game Sanctuary) হিসেবে ঘোষণা করা হয় এবং এর নাম পরিবর্তন করে রাখা হয় কাজিরাঙ্গা শিকার অভয়ারণ্য। এই নাম ১৯৩৮ সাল পর্যন্ত বহাল থাকে। এ সময় বনাঞ্চলে শিকার করা সম্পূর্ণ নিষিদ্ধ ঘোষণা করা হয়। তবে দর্শনার্থীরা বনে প্রবেশ করতে পারতেন।
পরবর্তীতে অরণ্য সংরক্ষক পি. ডি. স্ট্রেচির উদ্যোগে উদ্যানের নাম থেকে "শিকার" শব্দটি বাদ দিয়ে নাম রাখা হয় "কাজিরাঙ্গা বন্যপ্রাণী অভয়ারণ্য"। মূলত আগের নামটির সাথে যুক্ত "শিকার" শব্দটি ভুল তাৎপর্য বহন করে বলে এই নতুন নামকরণ। ১৯৫৪ সালে আসাম সরকার "আসাম (গণ্ডার) বিধি" অনুমোদন করে। আইনে গণ্ডার শিকারের অপরাধে কঠোর শাস্তির বিধান রাখা হয়। চৌদ্দ বছর পর, ১৯৬৮ সালে প্রাদেশিক সরকার "আসাম জাতীয় উদ্যান আইন, ১৯৬৮"-এর অনুমোদন দেয় এবং কাজিরাঙ্গাকে একটি জাতীয় উদ্যান বলে ঘোষণা করে। ১৯৭৪ সালের ১১ ফেব্রুয়ারি কেন্দ্রীয় সরকার কাজিরঙ্গাকে আনুষ্ঠানিকভাবে জাতীয় উদ্যান হিসেবে স্বীকৃতি দেয়। এর অনন্য প্রাকৃতিক বৈশিষ্ট্য আর সম্বৃদ্ধ জীববৈচিত্র্যের জন্য ইউনেস্কো কাজিরাঙ্গা জাতীয় উদ্যানকে বিশ্ব ঐতিহ্যবাহী স্থান বলে স্বীকৃতি দেয়।
সাম্প্রতিক দশকগুলোতে কাজিরাঙ্গা বহু প্রাকৃতিক ও মানবসৃষ্ট দুর্যোগের সম্মুখীন হয়েছে। ব্রহ্মপুত্র নদের উপচে ওঠা পানি থেকে সৃষ্ট বন্যা জীববৈচিত্র্যে বহু ক্ষয়ক্ষতির কারণ হয়েছে। উদ্যানের প্রান্তসীমায় জমি জবরদখলের ফলে ক্রমে উদ্যানের এলাকা সংকীর্ন হয়ে আসছে। আসামে ইউনাইটেড লিবারেশন ফ্রন্ট অব অসম বা উলফা বহু বছর ধরে বিচ্ছিন্নতাবাদী আন্দোলন চালিয়ে আসছে এবং আসামের অর্থনৈতিক উন্নয়ন বাধাগ্রস্ত হওয়ার অন্যতম কারণ এই উলফা। কিন্তু এই আন্দোলনে কাজিরাঙ্গার ক্ষতিগ্রস্ত হওয়ার কোন খবর পাওয়া যায় নি। বরং বিদ্রোহীরা উদ্যানের বন্যপ্রাণী রক্ষা করে আসছে। এমনকি ১৯৮০ সালে উলফা কর্তৃক চোরাশিকারী নিহত হওয়ার খবর জানা গিয়েছে।
অত্যন্ত জাঁকজমকের সাথে ২০০৫ সালে কাজিরাঙ্গা জাতীয় উদ্যানের শতবর্ষ উদযাপিত হয়। এই উপলক্ষে মেরি ও লর্ড কার্জনের বংশধরদের আমন্ত্রণ জানানো হয়। ২০০৭ সালের শুরুর দিকে কাজিরাঙ্গা থেকে হাতি ও দুইটি গণ্ডার মানস জাতীয় উদ্যানে স্থানান্তর করা হয়। এটা ভারতের জাতীয় উদ্যানসমূহের মধ্যে হাতি আদানপ্রদানের প্রথম ঘটনা।
নামকরণ
কাজিরাঙ্গা নামের উৎস সম্বন্ধে নিশ্চিত কোন তথ্য পাওয়া যায় নি। তবে এ বিষয়ে অসংখ্য লোকগাঁথা ও জনশ্রুতি চালু আছে। একটি জনশ্রুতি অনুযায়ী কাজি নামের কার্বী জেলার এক তরুণ পার্শ্ববর্তী গ্রামের রাঙ্গা নামের এক তরুণীকে ভালবাসত। কিন্তু তাদের পরিবার তাদের এ ভালবাসা মেনে নেয় নি। তারা দু'জনে মিলে জঙ্গলে পালিয়ে যায়। তাদের আর কখনও দেখা যায় নি। তাদের দু'জনের নামানুসারে বনের নাম রাখা হয় কাজিরাঙ্গা। আরেকটি কিংবদন্তি মতে ষোড়শ শতকের বৈষ্ণব সাধু শ্রীমন্ত শংকরদেব একবার কাজি ও রাঙাই নামের এক সন্তানহীন দম্পতিকে এই বলে আশীর্বাদ করেছিলেন যে, তারা যদি একটি পুকুর খুঁড়তে পারে তবে তাদের সন্তান হবে। তাদের নাম থেকেই এলাকাটির নাম হয়েছে কাজিরাঙ্গা।
প্রাচীন নথিপত্রে কাজিরাঙ্গা নামের বহু উল্লেখ রয়েছে। সপ্তদশ শতকে অহম রাজ প্রতাপ সিংহ এই এলাকা দিয়ে যাওয়ার সময় এখানকার মাছের স্বাদে মুগ্ধ হয়ে জানতে চান এমন সুস্বাদু মাছ কোথা থেকে এসেছে। তিনি উত্তর পান-কাজিরাঙ্গা থেকে। কাজিরাঙ্গা বলতে রাঙা ছাগের (হরিণ) দেশও বোঝায়। কার্বি ভাষায় কাজি মানে ছাগল ও রাঙা মানে লাল।
ঐতিহাসিকগণের মতে, কাজিরাঙ্গা নামটি এসেছে কার্বি শব্দ কাজির-এ-রং থেকে। কাজির-এ-রং মানে কাজির গ্রাম বা কাজির গাঁও। কাজির কার্বিদের মধ্যে মেয়েদের খুব প্রচলিত নাম। ধারণা করা হয়, কাজির নামক নারী এই পুরো এলাকা শাসন করতেন। কাজিরাঙ্গায় কার্বি শাসনের নজির হিসেবে ছড়িয়ে ছিটিয়ে থাকা অসংখ্য প্রস্তরখণ্ড এই ধারণার সপক্ষে সাক্ষ্য দেয়।
ভূপ্রকৃতি
thumb|350px|কাজিরাঙ্গা জাতীয় উদ্যানের মানচিত্র কাজিরাঙ্গা ২৬°৩০' উত্তর থেকে ২৬°৪৫' উত্তর অক্ষরেখা এবং ৯৩°০৮' পূর্ব থেকে ৯৩°৩৬' পূর্ব দ্রাঘিমারেখার মধ্যে অবস্থিত। আসামের কালিয়াবর মহকুমার নগাঁও জেলা ও বোকাখাট মহকুমার গোলাঘাট জেলা, এই দুই জেলা জুড়ে কাজিরঙ্গা জাতীয় উদ্যান বিস্তৃত।
উদ্যানটির দৈর্ঘ্য পূর্ব পশ্চিমে প্রায় ৪০ কিলোমিটার (২৫ মাইল) এবং উত্তর দক্ষিণে ১৩ কিলোমিটার (৮ মাইল)। কাজিরাঙ্গার মোট আয়তন বর্তমানে ৩৭৮ বর্গকিলোমিটার (১৪৬ বর্গ মাইল)। সাম্প্রতিক বছরগুলোতে এর মোট ৫১.১৪ বর্গ কিলোমিটার (১৪৬ বর্গ মাইল) ভূমি নদীগর্ভে বিলীন হয়ে গেছে। সব মিলিয়ে মোট ৪২৯ বর্গ কিলোমিটার (১৬৬ বর্গ মাইল) এলাকা কাজিরঙ্গা জাতীয় উদ্যানের অংশ হিসেবে স্বীকৃতি পেয়েছে। পুরো এলাকাটি বন্যপ্রাণীদের নিরাপদ আবাস ও প্রজননস্থল হিসেবে ব্যবহৃত হচ্ছে। এছাড়া কাজিরাঙ্গা কার্বি আংলং পাহাড়ে বন্যপ্রাণীদের চলাচলের একটি নিরাপদ পথ হিসেবে হিসেবে বহু আগে থেকেই ব্যবহৃত হয়ে আসছে। সমুদ্রপৃষ্ঠ থেকে কাজিরাঙ্গার উচ্চতা ৪০ মিটার থেকে ৮০ মিটার পর্যন্ত। উদ্যানের পুরো উত্তর ও পূর্ব সীমা জুড়ে ব্রহ্মপুত্র নদ বিস্তৃত রয়েছে। আর দক্ষিণ দিক দিয়ে প্রবাহিত হচ্ছে মরা ডিফলু নদী। অন্যান্য গুরুত্বপূর্ণ নদীর মধ্যে ডিফলু ও মরা ধানসিঁড়ি নদী অন্যতম।
কাজিরাঙ্গার ভূমি উর্বর পলিমাটি দ্বারা আবৃত। শত শত বছর ধরে ব্রহ্মপুত্র নদের ভাঙনে এবং এর প্রবাহিত পলি জমে কাজিরাঙ্গার ভূমি সৃষ্টি হয়েছে। অসংখ্য চর রয়েছে এখানে। আরও রয়েছে বন্যাবাহিত বিস্তীর্ণ জলাশয়। এসব জলাশয় বিল নামে পরিচিত। কাজিরাঙ্গার মোট এলাকার পাঁচ শতাংশ দখল করে আছে এসব বিল। এছাড়াও কিছু উচ্চভূমি রয়েছে যেগুলোকে স্থানীয়ভাবে চাপরি বলা হয়। বন্যার সময় পশুপাখি এসব চাপরিতে এসে আশ্রয় নেয়। বন্যার সময়ে প্রাণীদের নিরাপত্তা নিশ্চিত করার জন্য ভারতীয় সেনাবাহিনীর সহায়তায় বহু কৃত্রিম চাপরি সৃষ্টি করা হয়েছে।
কাজিরাঙ্গা জাতীয় উদ্যান ইন্দোমালয় ইকোজোনের অন্তর্ভুক্ত। এর প্রধান প্রধান পরিবেশসমূহের মধ্যে গ্রীষ্মমণ্ডলীয় ও অর্ধ-গ্রীষ্মমণ্ডলীয় প্রশস্তপত্রী বৃক্ষের বনভূমির অন্তর্গত ব্রহ্মপুত্র উপত্যকার অর্ধ-চিরসবুজ অরণ্য এবং গ্রীষ্মমণ্ডলীয় ও অর্ধগ্রীষ্মমণ্ডলীয় তৃণভূমি, সাভানা ও গুল্মভূমির অন্তর্গত তেরাই-ডুয়ার সাভানা ও তৃণভূমি অন্যতম।
জলবায়ু
কাজিরাঙ্গা জাতীয় উদ্যানে তিনটি ঋতু অনুভূত হয়: গ্রীষ্ম, বর্ষা আর শীত। নভেম্বর থেকে ফেব্রুয়ারি পর্যন্ত শীতকাল। শীতকাল শুষ্ক এবং তীব্র নয়। এ সময় সর্বোচ্চ গড় তাপমাত্রা ২৫° সে. থেকে সর্বনিম্ন গড় তাপমাত্রা ৫° সে. পর্যন্ত হয়। অধিকাংশ বিল ও খালগুলো শুকিয়ে যায়। মার্চ থেকে মে মাস পর্যন্ত গ্রীষ্মকাল। গ্রীষ্মকালে সর্বোচ্চ তাপমাত্রা ৩৭° সে. পর্যন্ত হয়। এ সময় প্রচণ্ড গরম থাকে আর পশুপাখিরা জলাশয়ের আশেপাশে থাকে। শুষ্ক মৌসুমগুলোতে বন্যপ্রাণীদের খাদ্যের প্রচণ্ড অভাব দেখা দেয়। জুন থেকে বর্ষাকাল শুরু হয় এবং সেপ্টেম্বর মাস পর্যন্ত স্থায়ী হয়। এই দীর্ঘ বর্ষাকাল কাজিরাঙ্গার বার্ষিক ২,২২০ মিলিমিটার (৮৭ ইঞ্চি) বৃষ্টিপাতের জন্য অনেকাংশে দায়ী। জুলাই থেকে আগস্ট পর্যন্ত সবচেয়ে বেশি বৃষ্টিপাত হয়। এ সময় ব্রহ্মপুত্র নদী ফুলে-ফেঁপে ওঠে এবং উদ্যানের পশ্চিম ভাগের দুই তৃতীয়াংশ তলিয়ে যায়। এসময় বন্যপ্রাণীরা উদ্যানের দক্ষিণাঞ্চল ও পূর্বাঞ্চলের উঁচু ভূমিতে আশ্রয় নেয়। মিকির পর্বতমালা এদের অন্যতম আশ্রয়স্থল। ২০১২ সালের প্রলয়ঙ্করী বন্যায় উদ্যানের প্রায় ৫৪০টি বন্যপ্রাণী ভেসে যায়; এদের মধ্যে ১৩টি গণ্ডার আর বেশিরভাগই প্যারা হরিণ।
thumb|[[ভারতীয় গণ্ডার|এশীয় একশৃঙ্গ গণ্ডার]]
প্রাণীবৈচিত্র্য
কাজিরাঙ্গা জাতীয় উদ্যান প্রায় ৩৫ ধরনের স্তন্যপায়ী প্রাণীর প্রজনন ও আবাসস্থল। এদের মধ্য ১৫টি প্রজাতিই আইইউসিএন লাল তালিকায় বিপদগ্রস্ত বলে বিবেচিত। বিশ্বে এশীয় একশৃঙ্গ গণ্ডার (১৮৫৫টি), বুনো মহিষ (১,৬৬৬টি) ও বারশিঙ্গা (৪৬৮টি) সবচেয়ে বেশি দেখা যায় এ উদ্যানে। অন্যান্য বড় প্রাণীর মধ্যে রয়েছে হাতি (১,৯৪০টি), , ভারতীয় বাইসন বা গৌর (৩০টি) এবং সম্বর হরিণ (৫৮টি)। এছাড়া অন্যান্য তৃণভোজী প্রাণীদের মধ্যে রয়েছে মায়া হরিণ, বন্য শূকর ও প্যারা হরিণ। সমগ্র পৃথিবীর ৫৭% বুনো মহিষের আবাসস্থল এই কাজিরাঙ্গা জাতীয় উদ্যান।
আফ্রিকা ছাড়া পৃথিবীর যেসব অল্পসংখ্যক জায়গায় বিড়ালজাতীয় প্রাণীদের একসাথে দেখতে পাওয়া যায়, কাজিরাঙ্গা তাদের অন্যতম। কাজিরাঙ্গা একই সাথে চিতাবাঘ ও বেঙ্গল টাইগারের নিরাপদ আবাস। ২০০৬ সালে কাজিরঙ্গাকে ব্যাঘ্র সংরক্ষণ ক্ষেত্র হিসেবে ঘোষণা করা হয়েছে। সারা পৃথিবীতে কাজিরাঙ্গায় বাঘের ঘনত্ব সবচেয়ে বেশি।
ফ্যানি বুলক ওয়ার্কম্যান
ফ্যানি বুলক ওয়ার্কম্যান (৮ জানুয়ারী, ১৮৫৯ - জানুয়ারি ২২, ১৯২৫) মার্কিন ভূগোলবিদ, মানচিত্রাঙ্কনবিদ, পর্যটক, ভ্রমণ লেখক, এবং পর্বতারোহী, তিনি প্রথম পেশাদার মহিলা পর্বতারোহী; যার মাঝে হিমালয় পর্বতমালা উল্লেখযোগ্য।; তিনি শুধুমাত্র অন্বেষণ করেন নি বরং তার অভিযাত্রার কাহিনীগুলো লিখেছেন। তিনি একজন নারী হিসেবে বেশ কিছু উচ্চতা আরোহণের রেকর্ড তৈরি করেছেন। স্বামীর সাথে আটটি ভ্রমণ কাহিনী প্রকাশ করেছেন, এবং একজন নারী অধিকার ও নারীর ভোটাধিকার প্রবক্তা ছিলেন।
ধনী পরিবারে জন্ম গ্রহণ করার কারণে ওয়ার্কম্যান নারীদের জন্য সেই সময় উপলব্ধ সবচেয়ে ভালো বিদ্যালয়ে পড়াশোনা করেছেন এবং ইউরোপ ভ্রমণ করেন। উইলিয়াম হান্টার সাথে বিয়ে করার পর তার এই সুযোগগুলো আরও বৃদ্ধি পায়, এবং নিউ হ্যাম্প্‌শায়ার এ থাকাকালীন সময় পর্বত আরোহণ সম্পর্কে আগ্রহী হয়ে উঠেন। স্বামীর সাথে ওয়ার্কম্যান বিশ্ব ভ্রমণ করেন। তারা তাদের ধন-সম্পদ ও সংযোগকে পুঁজি করে ইউরোপ, উত্তর আফ্রিকা ও এশিয়া ভ্রমণ করতে সক্ষম হন। তারা দুই সন্তানের অধিকারি হলেও ফ্যানি সাধারণ মায়েদের মত ছিলেন না; তারা তাদের সন্তানদেরকে বিদ্যালয় এবং নার্সদের হাতে ছেড়েদেন, ওয়ার্কম্যান নিজেকে একজন নতুন নারী হিসেবে দেখতেন যে যেকোন পুরুষের সমকক্ষ। ওয়ার্কম্যানরা তাদের ভ্রমণ শুরু করেন সাইকেলে চড়ে। সাইকেলে করেই তারা সুইজারল্যান্ড, ফ্রান্স, ইতালি, স্পেন, আলজেরিয়া ও ভারত ভ্রমণ করেন। তারা হাজার হাজার মাইল সাইকেলে ভ্রমণ করেন, যেখানেই তারা আশ্রয় খুঁজে পেয়েছেন সেখানে বিশ্রাম নিয়েছেন। তারা প্রতিটি ভ্রমণ সম্পর্কে বই লিখেছিলেন এবং ফ্যানি ভ্রমণের সময় বিভিন্ন অঞ্চলে দেখা নারীদের জীবন সম্পর্কে মন্তব্য করেছেন। তাদের সাইকেল সফর সম্পর্কিত বইগুলো পর্বতারোহণ সম্পর্কিত বই অপেক্ষা অধিক জনপ্রিয়তা পায়।
সাইকেলে করে ভারত ভ্রমণের সময় তারা পশ্চিম হিমালয় এবং কারাকোরাম অঞ্চল এড়িয়ে যান। এই অনাবিষ্কৃত অঞ্চলটিতে পরবর্তী ১৪ বছর তারা বার বার ফিরে এসেছিলেন। আধুনিক আরোহণ সরঞ্জাম না থাকা সত্ত্বেও ওয়ার্কম্যানেরা বিভিন্ন হিমবাহ অন্বেষণ এবং বেশকিছু পর্বতের চূড়ায় পৌঁছাতে সক্ষম হন। ঘটনাচক্রে, এসময় তারা ২৩,০০০ ফুট (৭,০০০ মিটার) উচ্চতায় অবস্থিত পিনাকল পিক এ পৌঁছান, যা সেই সময় নারী উচ্চতা আরোহণের রেকর্ড। তারা বেশ কয়েক বছর অভিযান চালানোর জন্য প্রস্তুত থাকলেও স্থানীয় মজুরদের সাথে ভালো সম্পর্কে রাখতে ব্যর্থ হন। মার্কিন ধনী এবং সুযোগ-সুবিধা প্রাপ্ত পরিবার থেকে আসার কারণে তারা স্থানীয় মজুরদের অবস্থা বুঝতে অক্ষম হন এবং নির্ভরযোগ্য কুলিদের সাথে মধ্যস্ততা করতে ব্যর্থ হন।
হিমালয় ভ্রমণের পর ওয়ার্কম্যানেরা তাদের ভ্রমণ সম্পর্কে বক্তৃতা দিতে শুরু করেন। তারা বিভিন্ন সুশীল সমাজে নিমন্ত্রণ পেতে থাকেন; ফ্যানি ওয়ার্কম্যান প্রথম মার্কিন মহিলা যিনি সর্বন বিশ্ববিদ্যালয়ে ভাষণ দিতে এবং রয়েল জিওগ্রাফিক্যাল সোসাইটিতে দ্বিতীয় নারী বক্তা হিসেবে বক্তৃতা প্রদান করেন। তিনি ইউরোপীয় আরোহণ এবং ভৌগোলিক সমাজ থেকে অনেক সম্মানসূচক পদক লাভ করেন এবং সেই সময় অন্যতম একজন আরোহণকারী হিসেবে পরিচিতি লাভ করেন। একজন নারী পুরুষের সমকক্ষভাবে পর্বত আরোহণ করতে সক্ষম তা তিনি প্রদর্শন করেন এবং পর্বত আরোহণে লিঙ্গবৈষম্য ভাঙ্গতে সহায়তা করেন।
প্রথম জীবন
১৮৫৯ সালের ৪ জানুয়ারি উস্টার, ম্যাসাচুসেট্স‌ এর এক ধনী ও অভিজাত পরিবারে জন্মগ্রহণ করেন ফ্যানি। তিন সন্তানের মধ্যে সর্বকনিষ্ঠ ছিলেন তিনি। তার মাতা অ্যালভিরা হ্যাজার্ড এবং পিতা আলেকজান্ডার এইচ বুলক, ব্যবসায়ী এবং রিপাবলিকান ম্যাসাচুসেটস গভর্নর ছিলেন। প্রাথমিক পর্যায়ে ফ্যানি গভর্নেস দ্বারা শিক্ষালাভ করলেও পরবর্তীতে নিউ ইয়র্ক শহরের মিস গ্রাহামের ফিনিশিং স্কুল পড়াশোনা করেন, এরপর কিছু সময় প্যারিস এবং ড্রেসডেন এ অতিবাহীত করেন।
ওয়ার্কম্যান সম্পর্কিত সংক্ষিপ্ত রচনায় থমাস পলি উল্লেখ করেছেন, "ফ্যানি তার সুযোগ-সুবিধা সংবলিত ধনী জীবনকে বাঁধা হিসেবে দেখত।" এই সময়ে ফ্যানির লেখা খুব কম গল্পই খুঁজে পাওয়া যায়, কিন্তু এগুলোতে অ্যাডভেঞ্চারের প্রতি তার যে ভালোবাসা তা প্রকাশ পায়। বিশেষ করে, "একটি অবকাশ পর্ব", নামক কাহিনীতে তিনি সুন্দর এবং অভিজাত এক ইংরেজ মেয়ে বর্ণনা দিয়েছেন যে কিনা সমাজের কাছে অবজ্ঞার। সেই মেয়ে গ্রিন্ডেলওয়াল্ড এ পালিয়ে যায়, একজন চমৎকার পর্বতারোহী হয়ে উঠে এবং মার্কিন এক ব্যক্তিকে বিয়ে করে। এই গল্পে ফ্যানির নিজস্ব জীবন অনেকটা ফুটে উঠে: ভ্রমণে উদগ্র আকাঙ্ক্ষা, পাহাড়ের প্রতি প্রেম, এবং নারী অধিকার সম্পর্কে তার অঙ্গীকার। ১৮৮৬ সালে তিনি প্রথম ভারতীয় যুদ্ধ নিয়ে নিউ ইয়র্ক ম্যাগাজিনে একটি ছোট গল্প প্রকাশ করেন, যেখানে "এক শেতাঙ্গ নারীর বন্দী এবং উদ্ধার" এর কাহিনী বর্ণিত হয়; এক সমালোচক কাহিনী সম্পর্কে বলেন "কাহিনীটি খুব স্বাচ্ছন্দ্যময় এবং সম্মোহক ভাবে লেখা হয়েছে।"
১৮৭৯ সালে, ফ্যানি মার্কিন যুক্তরাষ্ট্র ফিরে আসেন এবং ১৬ জুন, ১৮৮২ সালে উইলিয়াম হান্টার ওয়ার্কম্যানকে বিয়ে করেন। উইলিয়াম ফ্যানি অপেক্ষা ১২ বছরের বড় ছিল। তিনিও একটি ধনী এবং শিক্ষিত পরিবারে জন্মগ্রহণ করেন এবং ইয়েল এ পড়াশোনা করেন এবং হার্ভার্ড থেকে চিকিৎসা প্রশিক্ষণ গ্রহণ করেন। ১৮৮৪ সালে তাদের র‍্যাচেল নামে কন্যা সন্তান জন্মগ্রহণ করে।
বিয়ের পর উইলিয়াম এর দ্বারা আরোহণ সম্পর্কে আগ্রহী হয়ে উঠেন ফ্যানি, এবং একসঙ্গে তারা নিউ হ্যাম্পশায়ার হোয়াইট পর্বতমালায় অনেক গ্রীষ্মকাল অতিবাহিত করেন; এখানে তিনি বেশ কয়েকবার মাউন্ট ওয়াশিংটন (৬,২৯৩ ফুট বা ১,৯১৮ মিটার) এর চূড়ায় আরোহণ করেন। অন্য নারীদের সঙ্গে একসঙ্গে উত্তর যুক্তরাষ্ট্র আরোহণের মাধ্যমে ফ্যানি তার ক্ষমতার বিকাশ ঘটাতে সক্ষম হয়। হোয়াইট মাউন্টেনের মার্কিন আরোহণ ক্লাবগুলো সেই সময় মহিলা সদস্য গ্রহণ করত এবং মহিলাদেরকে পর্বত আরোহণে উৎসাহ প্রদান করত। তারা মার্কিন মহিলাদেরকে এক নতুন দৃষ্টিতে জীবনকে দেখার সুযোগ করে দিয়েছিল, যারা একাধারে ঘরোয়া এবং ক্রীড়াবিদ, আর ওয়ার্কম্যান নতুন এই ছবিকে উদ্যমের সাথে গ্রহণ করেছিলেন। ১৮৮৬ সালের পরে নিউ ইংল্যান্ড এমনও দেখা গেছে যে হাইকিং অভিযানে নারীরা কখনও কখনও পুরুষদেরকে পিছনে ফেলে দিয়েছে। তবে ফ্যানি এবং তার স্বামী উভয়েই জীবন-যাপনে উস্টারের প্রাদেশিক প্রকৃতি অপছন্দ করত এবং ইউরোপে বসবাস করার আকাঙ্ক্ষা প্রকাশ করে। ফ্যানি এবং উইলিয়াম উভয়েরই পিতার মৃত্যুর পর তারা প্রচুর সম্পদের মালিক হয়ে উঠে এবং দম্পতি প্রথম ইউরোপ অভিযান, স্ক্যান্ডিনেভিয়ার ও জার্মানি সফরে বের হন।
ইউরোপ যাত্রা এবং সাইকেলে ভ্রমণ
১৮৮৯ সালে উইলিয়ামের স্বাস্থ্যের কথা উদ্ধৃত করে ওয়ার্কম্যান পরিবার জার্মানিতে স্থানান্তরিত হন। ড্রেসডেনে পৌঁছানোর কয়েকদিনের মধ্যে দম্পতির দ্বিতীয় সন্তান, সিগফ্রায়েড, জন্মগ্রহণ করে। চিরাচরিত স্ত্রী এবং মায়ের ভূমিকার বদলে ফ্যানি একজন লেখক এবং অভিযাত্রী হিসেবে নিজেকে পরিচিত করে তোলেন। তিনি ১৮০০ সালে নারীর যে রূপ ছিল তা উপেক্ষা করে এক প্রাণবন্ত জীবন অতিবাহিত করে। একজন নারীবাদী হিসেবে ফ্যানি পুরুষ সমকক্ষ নারী ধারণায় নিজেকে একজন উদাহরণ হিসেবে মনে করতেন এবং নতুন নারী তত্ত্বে বিশ্বাসী ছিলেন। তাছাড়া, মিলার তার নারী অভিযাত্রী সম্পর্কিত বইয়ে উল্লেখ করেছেন, যেহেতু সেই সময় আদর্শ পরিবার বলতে বড় পরিবার বুঝাতো এবং জন্ম নিয়ন্ত্রণ সম্পর্কে তথ্য সহজলভ্য ছিল না সেহেতু উইলিয়ামের চিকিৎসা জ্ঞান অসামান্য ছিল। দীর্ঘ অভিযানে যাবার পূর্বে ওয়ার্কম্যান তাদের সন্তানদেরকে নার্সের কাছে রেখে যেত। ১৯৮৩ সালে একই সাথে ইনফ্লুয়েঞ্জা এবং নিউমোনিয়ায় আক্রান্ত হয়ে মারা যান সিগফ্রায়েড। পলির মতে সিগফ্রায়েড মৃত্যুর পর ফ্যানি বাইসাইকেল ভ্রমণের মাধ্যমে "এক ভিন্ন পরিচয়ের জন্য আগ্রাসী মনোভাব নিয়ে এগিয়ে যান, যা তাকে চিরাচরিত স্ত্রী এবং মায়ের পরিচয় এবং দায়িত্ব থেকে মুক্তি দিবে এবং তার নিজের ইচ্ছা এবং উচ্চাভিলাষ মেটাতে সক্ষম হবে।" তারা কারাকোরাম ভ্রমণে ব্যস্ত থাকায় ১৯১১ সালে স্যার আলেকজান্ডার ম্যাকরবার্ট এর সাথে মেয়ের বিয়েতে অংশগ্রহণ করতে ব্যর্থ হন।
ওয়ার্কম্যানদের ভ্রমণ সম্পর্কে এনসাইক্লোপিডিয়ায় স্টেফানি টিঙ্গলি লিখেছেন, তিনি (ফ্যানি) সমাজে নারীদের যে নিচু অবস্থান এবং যে কষ্ট করতে দেখছেন তার লেখায় সে সম্পর্কে একটি উহ্য নারীবাদী সমালোচনা ফুটে উঠেছে। একজন শক্তিশালী-উদ্যমী, নারী অধিকার সমর্থক হিসেবে, ওয়ার্কম্যান তাদের ভ্রমণের মাধ্যমে তার (ফ্যানি) নিজের ক্ষমতা প্রদর্শন এবং নারীরা যে অবিচারের সম্মুখীন হচ্ছে তা সুস্পষ্ট ভাবে ফুটিয়ে তুলেছেন। তবে, তাদের ভ্রমণ বইগুলো উত্তম ব্যক্তি বহুবচন বা তৃতীয় ব্যক্তি একবচনে লেখা হয়েছে বিধায় এই মতামত বা কণ্ঠ ঠিক কার, উইলিয়াম না ফ্যানির তা নির্ধারণ করা কঠিন। ওয়ার্কম্যানদের লেখায় উপনিবেশবাদ এর প্রভাব লক্ষ করা যায়, তারা যে সকল মানুষের সাথে মিশেছে বা দেখেছে তাদের সম্পর্কে বর্ণনা করতে গিয়ে, "অদ্ভুত বা অস্বাভাবিক, আদিম বা এমনকি মনুষ্য নয়" বলে উল্লেখ করেছেন। তবে, মাঝে মাঝে নিজেদের সমকক্ষ মানুষের সাথেও যে তাদের পরিচয় হয়েছে তা উল্লেখ করার মধ্যে দিয়ে নিজেদের গোঁড়ামির ব্যাপারে যে তারা সচেতন তা উল্লেখ করেছেন।
১৮৮৩ এবং ১৮৯৩ সালের মধ্যে তারা সাইকেলে সুইজারল্যান্ড, ফ্র্যান্স এবং ইতালি ভ্রমণ করেন। ১৮৯১ সাল, ফ্যানি মন্ট ব্ল্যাঙ্ক আরোহণ করেন। ফ্যানি প্রথম নারী যিনি মন্ট ব্ল্যাঙ্ক এ আরোহণ করেছেন। তিনি প্রথম নারী যিনি জাংফ্রো এবং ম্যাটারহর্ন আরোহণ করেছিলেন; তার পথপ্রদর্শক পিটার টগওয়েল্ডার, যিনি এডওয়ার্ড হোয়াইম্পার এর সাথে প্রথম পর্বত আরোহণ করেন। ১৮৯৩ সালে, দম্পতি ইউরোপের বাইরে অন্বেষণ করার সিদ্ধান্ত নেন এবং আলজেরিয়া, ইন্দোচীন, এবং ভারত পথে রওয়ানা দেন। এই লম্বা সফরগুলোর মূলে ছিলেন ফ্যানি।
পরবর্তীতে, তারা তাদের ভ্রমণ নিয়ে লেখেন, 'স্কেচেস অ্যাহুইল ইন মডার্ন আইবেরীয়'। বইয়ে তারা স্পেন সম্পর্কে বর্ণনা করতে গিয়ে উল্লেখ করেন, গ্রাম্য, খেয়ালী, এবং মনোরম"। আলজেরিয়ার স্মৃতিকথা লেখার সময় ফ্যানি প্রাকৃতিক সৌন্দর্য এবং গ্রামাঞ্চলের রমণীয়তার উপর বিশেষ দৃষ্টি নিবদ্ধ করেন, এবং শহুরে সুবিধাগুলোর ব্যাপারে মন্তব্য করা থেকে বিরত থাকেন। তবে, তিনি আলজেরিয়ার সমাজে নারীদের নির্যাতন ও অবহেলার কথা বিশেষ ভাবে তুলে ধরেন।
ভারত
ওয়ার্কম্যানদের ভারত, বার্মা, সিংহল এবং জাভা ভ্রমণ প্রায় আড়াই বছর ধরে চলে, শুরু হয়েছিল ১৮৯৭ সালের নভেম্বরে এবং তারা প্রায় ১৪০০০ মাইল (২৩,০০০ কিমি) ভ্রমণ করেন। এই সময় ফ্যানির বয়স ছিল ৩৮ বছর আর উইলিয়ামের ৫০। তারা বাইসাইকেলে চেপে ভারতের দক্ষিণতম প্রান্ত থেকে উত্তরে হিমালয় পর্যন্ত প্রায় ৪০০০ মাইল (৬,৪০০ কিমি) ভ্রমণ করেন। প্রয়োজনীয় দ্রব্যাদি যেন সহজে পাওয়া যায় তা নিশ্চিত করার জন্য তারা বেশিরভাগ সময় রেলওয়ের কাছে প্রধান রাস্তায় ভ্রমণ করেন, এবং অন্য কোন বাসস্থান না পাওয়া গেলে অনেক সময় রেলওয়ের বিশ্রাম/অপেক্ষা কক্ষে ঘুমাতে বাধ্য হয়েছেন। তারা চা, চিনি, বিস্কুট, পনির, টিনে মাংস, পানি, বালিশ, কম্বল, লেখার তৈজসপত্র, চিকিৎসা এবং মেরামতের যন্ত্রপাতির মত হালকা এবং ন্যূনতম সরবরাহ বহন করতেন। উত্তরাঞ্চলে পৌঁছালে তারা তাদের বাইসাইকেল রেখে ১৪,০০০ ফুট (৪,৩০০ মিটার) থেকে ১৮,০০০ ফুট (৫,৫০০ মিটার) এর মধ্যে আরোহণ করেন। কাজটি অত্যন্ত কষ্টসাধ্য ছিল। প্রায় সময় খাবার ও পানির অভাব, ঝাঁকে ঝাঁকে মশার সাথে তাদেরকে মোকাবিলা করতে হয়েছিল। প্রতি দিন ৪০ বার সাইকেলের চাকা ঠিক করতে হয়েছে, তারে ঘুমাতে হয়েছে ইঁদুরে-ভরা রুমে। ভ্রমণের পরে ফ্যানি ওয়ার্কম্যানের লেখা বইয়ে সমসাময়িক স্থানীয় সংস্কৃতির বদলে প্রাচীন স্থাপত্য সম্পর্কে বেশি উল্লেখ করা হয়েছে। মিসেস ওয়ার্কম্যান তার "মাই এশিয়াটিক ওয়ান্ডারিংস" এ ভারত সম্পর্কে বলেন, "আমি মনোরম দৃশ্যের মধ্যে দিয়ে সাইকেলে চালিয়েছি, উড়িষ্যার তাল ও বটগাছ, তেরাই সবুজ ও লাল রংয়ের ঢাল ... কিন্তু আমি এমন একটি দেশে সাইকেল চালায়নি যার ক্রমাগত ১২০০ মাইল সুন্দর।" সেই সময় যেকোনো পশ্চিমাদের চাইতে ভারত সম্পর্কে ঐতিহাসিক জ্ঞান ওয়ার্কম্যানদের অস্বাভাবিক পরিমাণ বেশি ছিল এবং তারা ভ্রমণ শুরুর পূর্বেই জাকাতা, মহাভারত ও রামায়ণ পাঠ করেছিলেন। তারা এই ধরনের মহাকাব্য রচনা করেছে সেই সংস্কৃতি সম্পর্কে জানতে আগ্রহী ছিলেন এবং প্রাচীন ইতিহাস সম্পর্কে শেখার যতটা আগ্রহী ছিলেন ততটা তৎকালীন ভারতীয় মানুষের সঙ্গে আলাপচারীতায় ছিলেন না।
কুলি সমস্যা
১৮৯৮ সালের গ্রীষ্মে, ভারতের গরম থেকে অব্যাহতি পাওয়ার লক্ষ্যে ওয়ার্কম্যান দম্পতি পশ্চিম হিমালয় এবং কারাকোরাম ভ্রমণ করার সিদ্ধান্ত নেয়। এর পরে, তারা সিকিম এ অবস্থিত কাঞ্চনজঙ্ঘা এলাকা ঘুরে দেখবেন বলে ভেবেছিলেন, সবশেষে পূবে ভুটান সীমান্তবর্তী পাহাড়গুলো ভ্রমণ করবেন। আমলাতান্ত্রিক জটিলতায় এবং বিরূপ আবহাওয়া তাদের পরিকল্পনা বাস্তবায়নে বাঁধা সৃষ্টি করে। তবে সবচেয়ে বড় সমস্যা দেখা দেয় কুলিদের নিয়ে। তারা ৪৫ জন কুলি ঠিক করেছিলেন, তাদের পর্বত ভ্রমণে মৌলিক চাহিদাগুলো মিটিয়ে ছিলেন, কিন্তু ধনী আমেরিকানরা এসেছে এই খবর গ্রামে ছড়িয়ে পরলে মূল্য আকাশচুম্বী হতে শুরু করে। অভিযান শুরু করতে করতে ৩ অক্টোবর হয়ে পরে এবং চারিদিকে শীতের আমেজ দেখা দেয়। ভ্রমণ কাহিনীতে ওয়ার্কম্যানেরা তাদের ভাড়া করা কুলিদের দ্বারা কাজ করানো কঠিন বলে অনুযোগ করেছেন এবং প্রতিদিন পাঁচ মাইলের (৮ কিমি) বেশি হাটতে অস্বীকার করে। তাদের যাত্রা তিন দিনের মাথায় তুষার দেখা দিলে কুলিরা বিদ্রোহ করে; তারা এই রকম ঠাণ্ডা অবস্থার মধ্যে কাজ করতে অস্বীকৃতি জানায় এবং পুরো দলকে দার্জিলিং ফিরে যেতে বাধ্য করে।
পুরো সময়টাই কুলিদেরকে নিয়ে নানা ঝামেলার সম্মুখীন হয় ওয়ার্কম্যান দম্পতি। এত লম্বা সফরে চালাতে যে প্রয়োজনীয় তৈজসপত্র তাদের একার পক্ষে বহন করা সম্ভব ছিল না এবং স্থানীয় কুলিদের উপর মাল পরিবহনের জন্য তাদেরকে নির্ভর করতে হয়েছে। তাদেরকে মামারি তাঁবু, আইডার স্লিপিং ব্যাগ, ক্যামেরা সরঞ্জাম, বৈজ্ঞানিক যন্ত্রপাতি, এবং যথেষ্ট পরিমাণে খাদ্য পরিবহন করার প্রয়োজন পরে। কুলিরা পুরো অভিযান সম্পর্কে সন্দিহান ছিলেন। স্থানীয়রা কদাচিৎ পাহাড়ের আরোহণ করত এবং একজন মহিলার কাছ থেকে নির্দেশ শুনতে অভ্যস্ত ছিল না, যা ফ্যানির অবস্থানকে কঠিন করে তুলেছিল। ওয়ার্কম্যান দম্পতি যথেষ্ট মুরুব্বিয়ানা এবং স্বেচ্ছাচারপূর্ণতার সঙ্গে এই সমস্যার সমাধান করার চেষ্টা করে। কেনেথ ম্যাসন তার ১৯৫৫ সালে লিখিত হিমালয় পর্বতারোহণ ইতিহাসে বলেন, "ওয়ার্কম্যানেরা তাদের যাত্রায়, নিজেদের দোষের শিকার হয়েছিল। তারা খুব অধর্য্য ছিলেন এবং কুলিদের মন-মানসিকতা বোঝার চেষ্টাও খুব একটা করে নি বিধায় তাদের কাছ থেকে ভালো কিছু বের করে নিতে ব্যর্থ হয়।" তাদের সবকটি অভিযানেই কুলি সমস্যা লক্ষ করা গেছে, মিলারের মতে, "যে সকল দরিদ্র ও প্রত্যন্ত গ্রামে তারা একদল লোক নিয়ে হাজির হয়ে যে সেবা এবং প্রয়োজনীয় তৈজসপত্র তারা দাবী করেছেন সেই সকল স্থানীয় জনগণের প্রতি সহানুভূতি বা মনের অবস্থা বোঝার মত সাধারণ-জ্ঞানও ওয়ার্কম্যানদের মধ্যে ছিল না।" মিলার তার বইতে এর কারণ হিসেবে বলেছেন, আমেরিকান হওয়ার কারণে ব্রিটিশ অভিযাত্রীদের মত বর্ণ বা শ্রেণী সম্পর্কিত ধারণা তাদের মধ্যে ছিল না: "ওয়ার্কম্যানেরা, অন্যান্য আমেরিকানদের মত, সকল শক্তি নিয়ে ঢুকে পরে, এবং তারা তাদের বিরাট শক্তির মাধ্যমে সব বাধা অতিক্রম করবে বলে মনে করে। ভারতীয়দের প্রতি তাদের অনুভূতিহীন, অযোগ্য আচরণের কারণে ব্রিটিশদের দ্বারা সমালোচিত হয়।"
হিমালয়ে আরোহণ
প্রথম হিমালয় ভ্রমণ এবং কুলি সমস্যা সম্মুখীন হওয়ার পর ওয়ার্কম্যানেরা ম্যাথিস জুরব্রিগেনকে ভাড়া নেন, সেই সময়ের সবচেয়ে অভিজ্ঞ এবং সেরা পর্বতারোহণ পথপ্রদর্শক। ১৮৯৯ সালে, ৫০ জন স্থানীয় কুলি ও জুরব্রিগেনকে সঙ্গে নিয়ে ওয়ার্কম্যান দম্পতি কারাকোরামে অবস্থিত বিয়াফো হিমবাহ অভিযানে বের হন, কিন্তু বিপজ্জনক চিড় এবং খারাপ আবহাওয়ার কারণে তারা স্কোরো লা গ্ল্যাসিয়ার এর আশপাশের পূর্বে আরোহণ করা হয়নি এমন চূড়াগুলোর দিকে অগ্রসর হতে বাধ্য হন। তারা ১৮,৬০০ ফুট (৫,৭০০ মিটার) উঁচু এমন একটি চূড়ায় পৌঁছান এবং তাদের ছেলের নামানুসারে রাখেন সিগফ্রিডহর্ন। ফ্যানি সেই সময় নারী সর্বোচ্চ উচ্চতা আরোহণকারীর রেকর্ড সৃষ্টি করেন। পরবর্তীতে  তারা  ১৭,০০০ ফুট (৫,২০০ মিটার) উচ্চতায় তাঁবু স্থাপন করেন এবং ১৯,৪৫০ ফুট (৫,৯৩০ মিটার) উচ্চতার আরেকটি চূড়ায় আরোহণ করেন, এর নামকরণ করেন মাউন্ট বুলক ওয়ার্কম্যান।  সেখান থেকে দেখা যায় এমন একটি দূরবর্তী পাহাড়ের সুন্দর দৃশ্য সম্পর্কে ভ্রমণ কাহিনীতে মন্তব্য করেছেন: তারা বিশ্বের দ্বিতীয় সর্বোচ্চ পর্বত কে২ দেখছিলেন। ফ্যানি ওয়ার্কম্যান হয়তো প্রথম নারী যিনি কে২ দেখছেন। অবশেষে, তারা কোসার গাঞ্জ (২০,৯৯৭ ফুট বা ৬,৪০০ মিটার) আরোহণ করেন, এবং ফ্যানিকে তার তৃতীয় ধারাবাহিক উচ্চতা রেকর্ড স্থাপনে সহায়তা করে। এই পর্বতে আরোহণের আরোহণের কাজটি খুব কঠিন ছিল: তাদেরকে নতুন কুলি ভাড়া করতে হয়, নতুন একটি বেজ ক্যাম্প স্থাপন, এবং প্রায় ১৮,০০০ ফুট (৫,৫০০ মিটার) উপরে রাত্রিযাপন করতে হয়েছে। সকাল বেলায় তারা প্রচণ্ড বাতাসের ধাক্কা সহ্য করে ১,২০০ ফুট (৩৭০ মিটার) উঁচু প্রাচীর টপকাতে হয়। চূড়া উৎরাইয়ের সময় ফ্যানির আঙ্গুল এতটাই অসাড় হয়ে পরে তিনি তার বরফ কুঠারটি ধরে রাখতে পারছিলেন না এবং একজন কুলি এই সময় তাদেরকে ছেড়ে চলে যায়। এই সময় বাইরের তাপমাত্রা ছিল ১০ ডিগ্রি ফারেনহাইট [-১২ ° সে:] এবং তাদের উচ্চতা ২১,০০০ ফুট ছিল। ফ্যানি, "ধীর,  নিরলস, এবং নির্ভীক" পর্বতারোহী ছিলেন। বিংশ শতাব্দীর শুরুতে পর্বত আরোহণ, যখন পিটন বা ক্যারাবিনার মত বিশেষ সরঞ্জাম তার কাছে ছিল না। পলির মতে, "তার দুর্দমনীয় অধ্যবসায় এবং অলটিচিউড সিকনেস মুক্ত হওয়ায়" ফ্যানি এত উচ্চতায় আরোহণ করতে পেরেছিলেন।
ফ্যানি তার ভ্রমণ কাহিনী স্কটিশ জিওগ্রাফিকাল ম্যাগাজিন এ প্রকাশ করেন। ইন দা আইস ওয়ার্ল্ড অভ দি হিমালয়াস ভ্রমণ কাহিনীতে ফ্যানি বৈজ্ঞানিক তথ্য এবং পরীক্ষা-নিরীক্ষা বিশদ বিবরণ দিয়েছেন, বিশেষ করে তার নিজের আবিষ্কৃত ব্যারোমিটার যন্ত্র সাধারণ ব্যারোমিটার অপেক্ষা উন্নত বলে প্রমাণ করার চেষ্টা করেছেন, কিন্তু পণ্ডিত সমালোচকরা এতে প্রভাবিত হয় নি এবং তার মধ্যে বৈজ্ঞানিক জ্ঞানের অভাব রয়েছে বলে উল্লেখ করেন। অপরপক্ষে, জনপ্রিয় সমালোচনাকারীরা অবশ্য কাহিনীগুলো আনন্দের সাথে গ্রহণ করেছেন, এবং শেষ করেছেন এই বলে, "আমাদের বলতে কোন দ্বিধা নেই যে ডঃ এবং মিসেস ওয়ার্কম্যান সাম্প্রতিক সময়ের সবচেয়ে উল্লেখযোগ্য ভ্রমণ কাহিনী রচনা করেছেন।"
১৯০২ সালে ওয়ার্কম্যান দম্পতি হিমালয়ে ফিরে আসেন এবং প্রথম পশ্চিমা অভিযাত্রী যারা আরান্দুতে শুরু হওয়া চোগো লুংমা গ্ল্যাসিয়ার অন্বেষণ করেন। তারা ৮০ জন কুলি ভাড়া করেন এবং সাথে ৪ টন জিনিসপত্র নেন। কিন্তু অবিরাম-বরফ পড়ার এবং ৬০-ঘণ্টার অধিক ঝড়ের কারণে তাদের অনুসন্ধানের স্থান সীমাবদ্ধ হয়ে পড়ে। ১৯০৩ সালে পথপ্রদর্শক সাইপ্রিয়েন স্যাভয়কের সাথে হেটে হোহ লুম্বা গ্ল্যাসিয়ার পৌঁছান। তারা কাছাকাছি একটি পর্বতে আরোহণের চেষ্টা করেন যার নাম তারা [[পিরামিড পিক (পরবর্তীতে স্প্যান্টিক-সসবান পর্বমালার আওতায় এর নাম স্প্যান্টিক এ পরিবর্তন করা হয়) রাখেন। প্রথম রাতে তারা ১৬,২০০ ফুট (৪,৯০০ মি), এবং দ্বিতীয় রাতে তারা ১৮,৬০০ ফুট (৫,৭০০ মি) তাঁবু গাড়েন। তৃতীয় রাতে একজন অসুস্থ কুলি তাদেরকে ২০,০০০ ফুট (৬,১০০ মিটার) এর বদলে ১৯,৩৫৫ ফুট (৫,৮৯৯ মিটার) তাঁবু গাড়তে বাধ্য করে এবং শেষ পর্যন্ত তারা তাকে (কুলিকে) পিছনে ছেড়ে যান। তারা ২২,৫৬৭ ফুট (৬,৮৭৮ মিটার) উচ্চতার শিখায় আরোহণ করেন এবং ফ্যানি নতুন একটি উচ্চতার রেকর্ড সৃষ্টি করেন। উইলিয়াম এবং একজন কুলি অভিযানের মূল লক্ষ্য সুঁইয়ের মত পেঁচানো একটি শিখার দিকে আরোহণ শুরু করেন। কিন্তু উচ্চতা অসুস্থ ভালো মত ধরার পূর্বে তারা নিরাপদ উচ্চতায় নেমে আসতে পারবেন না বুঝতে পেরে তিনি শিখরে আরোহণের প্রয়াস কয়েকশ ফুট বাকি থাকতেই বাদ দেন।
অভিযান থেকে ফিরে আসার পর ওয়ার্কম্যান দম্পতি সারা ইউরোপ জুড়ে বক্তৃতা দেন। ফ্যানি প্রয়োজন অনুযায়ী ইংরেজি, জার্মান বা ফরাসি ভাষায় তার বক্তব্য প্রদান করে। ফ্রান্সের লিওন এ অনুষ্ঠিত একটি সম্মেলনে মিলনায়তনে ১০০০ জন শ্রোতা ভিড় করে এবং ৭০০ এরও বেশি শ্রোতাকে ফিরে যেতে হয়। ১৯০৫ সালে ফ্যানি রয়েল জিওগ্রাফিক্যাল সোসাইটিতে দ্বিতীয় নারী বক্তব্য প্রদানকারী হিসেবে স্থান করে নেন. (প্রথম নারী বক্তব্য প্রদান ইসাবেলা বার্ড বিশপ, তিনি ১৮৯৭ সালের মে মাসে বক্তব্য পেশ করেন)। তার বক্তব্যের খবর টাইমস এ উল্লেখ করা হয়েছিল।
১৯০৬ সালে ওয়ার্কম্যান দম্পতি কাশ্মীর এ ফিরে আসেন, এবং প্রথম পশ্চিমা অভিযাত্রী যারা নূন কুন স্তূপ-পর্বত ভ্রমণ করেন। এই অভিযাত্রার জন্য, দম্পতি আল্পস থেকে ছয়জন ইতালীয় কুলি, ২০০ স্থানীয় কুলি ভাড়া করেন। পথ প্রদর্শক হিসেবে স্যাভয় যোগ দেন। তারা ১৭,৬৫৭ ফুট (৫,৩৮২ মিটার) থেকে ২১,০০০ ফুট (৬,৪০০ মিটার) পর্যন্ত চারটি শিবির তৈরি করার পরিকল্পনা গ্রহণ করেন। শ্রমিক সমস্যা থাকা সত্ত্বেও, ওয়ার্কম্যানেরা যে কোনও পূর্ববর্তী পর্বতারোহীদের চাইতে অধিক উচ্চতায় রাত্রি যাপন করেন —২০,২৭৮ ফুট (৬,১৮১ মিটার) নুন কুনে জেড ১ উপরে - যাকে তারা "ক্যাম্প আমেরিকা" বলে উল্লেখ করেছেন।
এই অভিযাত্রায় দম্পতিদ্বয় যে মানচিত্র তৈরি করেছিলেন তার মান খুব খারাপ ছিল। ম্যাসনের মতে, দম্পতিটির গ্রীষ্মমণ্ডলীয় দিক সম্পর্কে ভাল ধারণা ছিল না, যার অর্থ তাদের পরিমাপ সঠিক ছিল না এবং ভারতীয় সার্ভ বিভাগ এর জন্য অব্যবহারযোগ্য ছিল।
পিনাকল পিক এবং উচ্চতা রেকর্ড
২০,২৭৮ ফুট (৬,১৮১ মিটার), ১৯০৬ সালে ৪৭ বছর বয়সে, ফ্যানি পিনাকল পিকে আরোহণ করেন (২২,৭৩৫ ফুট অথবা ৬,৯৩০ মিটার) (তার হিসেবে ২৩,২৬৩ ফুট বা ৭,০৯১ মিটার), পশ্চিম হিমালয় এর নূন কুন স্তূপপর্বতের একটি সম্পূরক শিখর। এটা তার সর্বশ্রেষ্ঠ পর্বতারোহণ কৃতিত্ব। আইজারম্যান, উইভার এবং মোলেনার এর মতে, "তিনি যে পর্বতে আরোহণ করেছেন, কোন ধরনের আধুনিক সরঞ্জাম সুবিধা ছাড়াই এবং বৃহদায়তনের স্কার্ট এর দ্বারা ভারাক্রান্ত, যা তার ক্ষমতা এবং মোকাবেলা করার ক্ষমতাকে প্রকাশ করে"। ফ্যানির উচ্চতা আরোহণের রেকর্ডটি ১৯৩৪ সালে হেতি ধ্রাইরেনফার্থ সিয়া কাংরি সি (২৩,৮৬১ ফুট বা ৭,২৭৩ মিটার) আরোহণের মাধ্যমে ভংগ হয়। ফ্যানি এবং উইলিয়াম দুইজনেই বিশ্বাস করতেন যে তারা ২৩,০০০ -ফুট (৭,০০০ মিটার) এর উপরে আরোহণ করেছেন, এর ফলে তারা নিজেদেরকে উচ্চতায় আরোহণের ক্ষেত্রে নেতৃস্থানীয় বিশেষজ্ঞ মনে করতেন।
ওয়ার্কম্যান অন্য আরোহণকারী, বিশেষ করে অ্যানি স্মিথ পেক এর কাছ থেকে পিনাকল পিকে আরোহণের রেকর্ডটি সর্বস্ব দিয়ে রক্ষা করার চেষ্টা করতেন। ১৯০৮ সালে পেরুর হুয়াসকারান আরোহণের মাধ্যমে পেক একটি নতুন উচ্চতা রেকর্ড স্থাপন করেছেন বলে দাবী জানান, তার ধারণা ছিল এর উচ্চতা ২৩,০০০ -ফুট (৭,০০০ মিটার)। তবে, এই চূড়ার উচ্চতা এবং দূরত্ব অতিরঞ্জিত করে জানানো হয় এবং পরিমাপের কোন উপায় তার কাছে ছিল না। ওয়ার্কম্যান এতটাই প্রতিযোগী মনোভাবের ছিলেন যে তিনি ১৩,০০০ মার্কিন ডলারের বিনিময়ে জিওগ্রাফিক আর্মির একদল ফরাসী জরিপকারী পর্বতটির উচ্চতা পরিমাপের জন্য নিয়োগ দান করেন। পর্বতটির সঠিক উচ্চতা ছিল ২২,২০৫ ফুট (৬,৭৬৮ মিটার)। পলির মতে, "পরিহাসের বিষয়, নিজেকে একজন পুরুষের সমকক্ষ প্রমাণ করার যে সংকল্প তার মাঝে ছিল তা চরম অহংকারে পরিণত হয়েছিল যার ফলশ্রুতিতে তিনি তাকে অতিক্রম করছে এমন আরেকজন মার্কিন মহিলার উপর আক্রমণ করেন। নিজেকে একজন শ্রেষ্ঠ নারী হিসেবে পরিচিত এবং তার অর্জনগুলো যেন প্রমাণ করতে পারেন সে জন্য সতর্কতার সাথে সকল হিসাব নিকাশ সংরক্ষণ করতেন।  পলি তার উপসংহারে বলেন, "এই পুরুষ সমাজে ফ্যানি ওয়ার্কম্যান কখনও যদি নারীবাদী জেদের জন্য স্বীকৃতি পায় তবে তা হবে তা উচ্চতা আরোহণের চাইতে তথ্য সংরক্ষণের যে জেদ তার জন্য।
হিস্পার এবং সিয়াচেন হিমবাহ
১৯১১ এবং ১৯১২ সালে ম্যাশারব্রুম এলাকার বালতিস্তান এর ৪৫ মাইল লম্বার সিয়াচেন হিমবাহ এবং রোজ হিমবাহ অভিযাত্রা ওয়ার্কম্যানের জীবনের সবচেয়ে গুরুত্বপূর্ণ কৃতিত্ব ছিল। কারণ সেই সময় এটি বিশ্বের সবচেয়ে বিস্তৃত এবং দীর্ঘতম সাবপোলার হিমবাহ হিসেবে পরিচিত ছিল। সেই সময় হিমবাহটিতে পৌঁছান সবচেয়ে কঠিন ছিল বিধায় এটি নিয়ে গবেষণাও কম হয়েছিল। ওয়ার্কম্যানেরা প্রায় দুই মাস যাবত ৪৫-মাইল লম্বা হিমবাহটিতে অনুসন্ধান চালান, বেশ কয়েকটি পাহাড়ে আরোহণ করেন, এবং এলাকার মানচিত্র তৈরি করেন। পুরো সময়টাতেই তারা ১৫,০০০ ফুট (৪,৬০০ মিটার) উচ্চতায় অবস্থান করেন। সবচেয়ে উঁচু শৃঙ্গটিতে আরোহণ করেন এবং এর নামকরণ করেন ইন্দিরা কোল হিসেবে। এই অভিযানে, তাদের এক জন ইতালীয় পথপ্রদর্শক একটি ফাটলের মধ্যে পড়ে মারা গেলেও ভাগ্যবান ফ্যানি বেঁচে যান। এই ঘটনায় অন্যরা খুব ভয় পেয়ে গেলেও অভিযান চালিয়ে যাওয়ার সিদ্ধান্ত বলবত রাখে। ফ্যানি তাদেরকে সিয়া লা গিরিপথ (১৮,৭০০ ফুট বা ৫,৭০০ মিটার) এবং কাবেরী হিমবাহ এর একটি অনাবিষ্কৃত অঞ্চলের মধ্য দিয়ে সিয়াচেন হিমবাহের মাথার কাছে নিয়ে আসেন। এই অভিযান এবং পরবর্তীতে যে কাহিনী তিনি রচনা করেন তা তার সর্বশ্রেষ্ঠ কাজ হিসেবে বিবেচিত। তিনি তার টু সামারস ইন দা আইস-ওয়াইল্ডস অভ ইস্টার্ন কারাকোরাম বইতে তার ভ্রমণ সম্পর্কে লিখেছেন, তিনি এই অভিযান সংগঠিত এবং পরিচালনা করেন: "ডঃ হান্টার ওয়ার্কম্যান এইবারও আমার সঙ্গী ছিলেন, আমরা একত্রে রসদ সংগ্রহ এবং চিত্রগ্রাহক এবং হিমবাহবীদ এর দায়িত্বে থাকলেও এই অভিযানের নেতা ছিলাম আমি, এবং আমার প্রচেষ্টার উপর, অনেকাংশে সাফল্য বা ব্যর্থতা নির্ভর করছিল।" একবার ২১,০০০ ফুট (৬,৪০০ মিটার) মালভূমিতে ফ্যানি "মহিলাদের জন্য ভোট" পত্রিকার জন্য একটি ছবি তার স্বামীকে দিয়ে উঠান যা কিংবদন্তি ছবি হিসেবে স্থান করে নেয়। তারা এবার গ্রান্ট পিটারকিন এবং সুর্জন সিং এর মত আলপাইন প্রশিক্ষিত পথপ্রদর্শক এবং সমীক্ষাকারী সাথে নেন, যেন তাদের তৈরিকৃত সিয়াচেন হিমবাহ এর মানচিত্রটি অনেক বছরের জন্য অপরিবর্তনীয় থাকে।
পরবর্তী জীবন এবং মৃত্যু
১৯০৮-১২ সালের পরে দম্পতিটি তাদের অভিযান বন্ধ করে দেন এবং লেখা-লেখি এবং বক্তব্য প্রদান করতে শুরু করেন। প্রধানত ২০১৪ সালে প্রথম বিশ্বযুদ্ধ এর সূত্রপাত হওয়ার কারণে। ফ্যানি ওয়ার্কম্যান প্রথম মার্কিন নারী যিনি প্যারিসের সর্বন বিশ্ববিদ্যালয়ে বক্তৃতা প্রদান করে। তিনি প্রথম মহিলা যিনি রয়েল জিওগ্রাফিক্যাল সোসাইটির সদস্য হবার সৌভাগ্য অর্জন করেছেন। তার রচিত কাহিনীতে বৈজ্ঞানিক তথ্যের উপস্থিতি তাকে এই সৌভাগ্য অর্জনে সহায়তা করেছিল। তিনি ১০টি ইউরোপীয় ভৌগোলিক সমাজের কাছ থেকে সম্মান সূচক পদক লাভ করেন এবং পরিশেষে আমেরিকার আলপাইন ক্লাব, রয়্যাল এশিয়াটিক সোসাইটি, ক্লাব আলপিনো ইতালিয়ানো, জার্মান এবং অস্ট্রীয় আলপাইন ক্লাব, এবং ক্লাব আলপাইন ফ্রান্স এর সদস্য নির্বাচিত হন। তিনি এই সাফল্যে খুব গর্বিত ছিলেন এবং তালিকাটি তার বইয়ের শিরোনাম পাতায় উল্লেখ করতেন।
১৯১৭ সালে ফ্যানি অসুস্থ হয়ে পড়েন এবং দীর্ঘ অসুস্থতার পর ১৯২৫ সালে ফ্রান্সের কান এ মারা যান। প্রাথমিকভাবে তার ছাই ম্যাসাচুসেটস এ সমাহিত করা হয়েছিল, পরবর্তীতে তা ওরসেসটার ম্যাসাচুসেটসের পল্লী সমাধিক্ষেত্রে তার স্বামীর পাশে সমাহিত করা হয়েছে। তাদের স্মৃতিস্তম্ভে লেখা রয়েছে "অগ্রজ হিমালয় অভিযাত্রী"। তিনি তার উইলে ১২৫,০০০ মার্কিন ডলার র‍্যাডক্লিফ, ওয়েলেসলি, স্মিথ এবং ব্রায়ান মর কলেজের নামে রেখে যান। নারী অধিকার উন্নয়ন এবং তার নারী-পুরুষ সমান এই বিশ্বাস নিয়ে কাজ করার জন্য এই অর্থ ব্যয় করার নির্দেশ হয়েছিল।
সৃষ্টিচক্র (হিন্দু দর্শন)
হিন্দু সৃষ্টিচক্র (पृथ्वी का हिन्दू वर्णन, இந்து அண்டவியல், හින්දු විශ්ව විද්‍යාව) বা হিন্দু সৃষ্টিতত্ত্ব বা মহাজগতত্তত্ত্ব মহাবিশ্বের অবস্থা, এর সময় চক্র, এর গঠন প্রভৃতির সহিত জীবন্ত সত্তার প্রভাবকে বোঝায়। তত্ত্বটি ব্ৰহ্মাণ্ডের সৃষ্টি ও ধ্বংস চক্ৰের ধারণা প্ৰদান করে। প্রাচীন ভারতীয় জ্যোতিষশাস্ত্রে (যেমন: সূর্যসিদ্ধান্ত) সৃষ্টিতত্ত্বের বর্ণনা রয়েছে। এছাড়াও বেদ (নাসদীয় সূক্ত, পুরুষ সূক্ত), উপনিষদ, মহাভারতে সৃষ্টিতত্ত্বের বর্ণনা পাওয়া যায়। পুরাণসমূহে মহাজগৎ সৃষ্টির বর্ণনা একটি সাধারণ বৈশিষ্ট্য। হিন্দু সৃষ্টিতত্ত্ব অনুযায়ী প্রায় ৮৬৪ কোটি বছর পরপর ব্রহ্মাণ্ড সৃষ্টি ও ধ্বংস হয় এবং এই প্রক্রিয়া চক্রাকারে চলতে থাকে। প্রতিটি মহাবিশ্ব ৪.৩২ বিলিয়ন বছর সময়কাল ধরে স্থায়ী হয়। এই সময়কালকে এক কল্প বা ব্রহ্মার এক দিন বলা হয়। এক কল্পের সমান সময়কাল পরে আসে ব্রহ্মাণ্ডের প্রলয় বা রাত। সৃষ্টি ও ধ্বংসের মধ্যবর্তি সময়কে বলা হয় ব্রাহ্ম অহোরাত্র। এই কল্পসমূহ আবার অসংখ্য চতুর্যুগে বিভক্ত। প্রচলিত বিশ্বাস অনুযায়ী বৰ্তমান কলি যুগ শেষে, প্ৰায় ৪,৩২,০০০ বছর পর ভগবান বিষ্ণুর অন্তিম অবতার কল্কি কলি যুগের সমাপ্ত করে নতুন সত্য যুগ শুরু করবেন।
অনেকে হিন্দু সৃষ্টিতত্ত্বের সাথে আধুনিক সৃষ্টিতত্ত্বের সাদৃশ্যের কথা স্বীকার করেন। তাদের মতে, বৰ্তমান ব্ৰহ্মাণ্ডের পূৰ্বে অসংখ্য ব্ৰহ্মাণ্ডের সৃষ্টি ও ধ্বংস হয়েছে, এবং ভবিষ্যতে অসংখ্য ব্ৰহ্মাণ্ডের সৃষ্টি ও ধ্বংস হবে। ক্রম বিকাশ, মহাকাশ বিজ্ঞান, জ্যোতির্বিজ্ঞান, সৃষ্টি প্রভৃতি ধারণাও হিন্দু সৃষ্টিতত্ত্বে পাওয়া যায়।
উৎস ও বিবরণ
thumb|200px|সেকেন্ডের উপর ভিত্তি করে লগারিদমিক স্কেলে হিন্দু পরিমাপ ঋগ্বেদে বিশ্বজগত সৃষ্টি সম্পর্কে বহু তত্ত্ব উপস্থাপন করা হয়েছে। ঋগ্বেদের পুরুষসূক্ত অনুযায়ী, সৃষ্টির প্রকাশ হয়েছিল হিরণ্যগর্ভ নামক এক মহাজাগতিক অণ্ড বা ডিম স্বরূপ আদিগর্ভ থেকে যার মাঝে সমস্ত কিছু সুপ্ত অবস্থায় ছিল। এটি ব্রহ্মাণ্ড নামেও পরিচিত। এ সূক্তে বর্ণনা করা হয়েছে, পুরুষের বিরাট নামক বিশ্বরূপ হল সৃষ্টির উৎস। বিরাটের মধ্যে সর্বব্যাপী জ্ঞানের আবির্ভাব ঘটে এবং বিরাট থেকে বৈচিত্র্যের সৃষ্টি হয়। শেষের দিকের মন্ত্রগুলোতে বলা হয়েছে, পুরুষ নিজেকে আহুতি দিয়ে পক্ষী, বন্য ও গবাদি পশু, চার বেদ, মন্ত্রের ছন্দ সৃষ্টি করেন। তার মুখ, বাহু, জঙ্ঘা ও পা থেকে চার বর্ণের জন্ম হয়। পুরুষের মন থেকে চন্দ্র ও চোখ থেকে সূর্যের জন্ম হয়। তার মুখ ও নিঃশ্বাস থেকে ইন্দ্র ও অগ্নির জন্ম হয়। তার নাভি থেকে আকাশ, মাথা থেকে স্বর্গ, পা থেকে পৃথিবী ও কান থেকে অন্তরীক্ষের জন্ম হয়। এই সৃষ্টিকর্মের মাধ্যমে মানুষ, জাগতিক ও মহাজাগতিক সকল সত্ত্বার মধ্যে একত্ব স্থাপিত হয়। কারণ, সবই সেই একক সত্ত্বা পুরুষের অংশসম্ভূত। পুরুষসূক্তে আরো বলা হয়েছে, পুরুষের কৃত যজ্ঞের মাধ্যমে এবং যজ্ঞ থেকে জগৎ সৃষ্টি হয়েছে। এই আদি যজ্ঞ থেকেই যাবতীয় সৃষ্টি রূপ ধারণ করেছে। সপ্তদশ মন্ত্রে বলা হয়েছে যে, এই আদি যজ্ঞ থেকেই যজ্ঞের ধারণার উৎপত্তি হয়েছে। শেষ মন্ত্রগুলোতে সকল সৃষ্টির আদিশক্তি রূপে যজ্ঞের গৌরব ঘোষিত হয়েছে। নাসদীয় সূক্তও বিশ্বতত্ত্ব ও ব্রহ্মাণ্ডের উৎপত্তির ধারণার সঙ্গে জড়িত। বিশ্বসৃষ্টির বিষয়ে সূক্তটি ভারতীয় ও পাশ্চাত্য দার্শনিক মহলে প্রসিদ্ধ। ঋগ্বেদের নাসদীয় সূক্তে সৃষ্টিতত্ত্ব সুন্দরভাবে বর্ণনা করা হয়েছে।   বিভিন্ন পুরাণেও বিশ্বজগৎ ও মানব সৃষ্টি সম্পর্কে বিভিন্ন বর্ণনার পাশাপাশি অসংখ্য মহাবিশ্বের ধারণা উল্লেখ করা হয়েছে।       এছাড়াও শতপথ ব্রাহ্মণে, মনুসংহিতায়, ঐতয়ের উপনিষদে, সাংখ্য-দর্শনেও বিশ্বজগৎ ও মানব সৃষ্টি সম্পর্কে বিভিন্ন বর্ণনা রয়েছে।
সৃষ্টির পূর্বাবস্থা
সাংখ্য দর্শন, মনুসংহিতা সহ অন্যান্য হিন্দুশাস্ত্রের সৃষ্টিক্রম বর্ণনা অনুযায়ী সৃষ্টির আদিতে স্থিত মূল প্রকৃতি ও পুরুষকে নিত্য সত্ত্বা বিদ্যমান ছিল। এই নিত্য সত্ত্বার কোনো সৃষ্টি বা ধ্বংস হয় না। এখানে প্রকৃতি হচ্ছে ত্রিগুণাত্বক এই ব্যাক্ত জগতের মূল কারণ যা অব্যাক্ত সূক্ষরূপে থাকে। সত্ত্ব (প্রকাশ), রজঃ (প্রবৃত্তি) ও তমঃ (নিয়মাত্মক) এই তিনটি গুণ একে অন্যকে অভিভূত করে এই অব্যাক্ত জগৎকে প্রকাশ করে ব্যাক্ত করে। এই প্রকৃতি ও প্রকৃতি হতে সৃ্ষ্ট বিকৃতি (ব্যাক্ত জগৎ) চেতনা রহিত অচেতন জড় রূপ। তার সাথে পুরুষের সংযোগ ঘটে। পুরুষ হচ্ছে সূক্ষ্ম, অব্যক্ত, নিত্য ও চৈতন্যরূপ সত্ত্বা। সৃষ্টির পূর্বে এই ভিন্ন অন্য কোনো সত্ত্বার অস্তিত্ব ছিল না। ঋগ্বেদের নাসদীয় সূক্তের ১০ মন্ডলের ১২৯ সুক্তে বলা হয়েছে,
প্রকৃতি ও পুরুষের সংযোগ
সাংখ্য দর্শনের বর্ণনায় প্রকৃতি ও পুরুষের সংযোগে ক্রমাণ্বয়ে ব্যাক্ত জগৎ সৃষ্টির হতে থাকে। প্রকৃতি ও পুরুষের উভয়ের সংযোগে প্রথম যে তত্ত্বের উৎপন্ন হয় তার নাম মহাত্তত্ত্ব বা বুদ্ধিতত্ত্ব। বর্ণনা অনুসারে ব্রহ্মই সেই প্রকৃতি-পুরুষের সংযোগকারী।
নাসদীয় সুক্তে আরও বলা আছে,
"সর্বপ্রথমে অন্ধকারের দ্বারা অন্ধকার আবৃত ছিল। সর্বত্রই চিহ্ন বর্জিত ও চতুর্দিক জলময় ছিল। অবিদ্যমান বস্তু দ্বারা সেই সর্বব্যাপী আচ্ছন্ন ছিলেন। তপের প্রভাবে সেই এক বস্তু জন্মিলেন।"
মহত্যাদির সৃষ্টি
এই মহৎ তত্ত্ব হতে ত্রিগুণাত্বক অহঙ্কারতত্ত্ব অর্থাৎ সাত্ত্বিক, রাজসিক ও তামসিক গুণসম্পন্ন অহংকারের উৎপত্তি হয়।
অহংকার হতে সত্ত্বগুণের প্রাবল্যে পঞ্চজ্ঞানেন্দ্রিয় (চক্ষু, কর্ণ, নাসিকা, জিহ্বা, ত্বক) পঞ্চকর্মেন্দ্রিয় (হস্ত, পদ, বাক, পায়ু, উপস্থ), এবং উভয়েন্দ্রিয় (মন) মিলে মোট একাদশ ইন্দ্রিয়ের উৎপত্তি হয়। তমগুণের প্রাবল্যে পঞ্চতন্মাত্র (শব্দ, স্পর্শ, রূপ, রস, গন্ধ) ‍উৎপন্ন হয়। আবার এই পঞ্চতন্মাত্র হতে ব্রহ্মই যথাক্রমে পঞ্চ স্থুলভূত (আকাশ, বায়ু, অগ্নি, অপ বা জল ও পৃথিবী) সৃষ্টি করেছেন। সাংখ্য দর্শনে সৃষ্টিক্রম|ডান|400x400পিক্সেল
পঞ্চতন্মাত্র হতে পঞ্চস্থুলভূতের সৃষ্টি
পঞ্চতন্মাত্র হতে পঞ্চস্থুলভূতের সৃষ্টি। শব্দতন্মাত্র হতে আকাশ; শব্দ ও স্পর্শ তন্মাত্র হতে বায়ু; শব্দ, স্পর্শ ও রূপতন্মাত্র হতে তেজ; শব্দ, স্পর্শ, রূপ ও রসতন্মাত্র হতে জল সৃষ্টি হয়। পরব্রহ্মই সেই জলকে ধারণ করলেন। এরপর তিনিই সেই জলে জগৎ বীজরূপ ইচ্ছাশক্তি স্থাপন করলেন। এই বীজ ক্রমে বৃদ্ধিপ্রাপ্ত হয়ে সুবর্ণময় এক অণ্ডে পরিণত হয়। একে পবিত্র বেদে হিরণ্যগর্ভ বা ব্রহ্মাণ্ড এবং আদিতে ছিলেন বলে তাকে আদিত্য বলা হয়েছে। সেই সূবর্ণময় অণ্ড বিশাল জলরাশিকে নিজগর্ভমধ্যস্থ করল। সেখানে পরব্রহ্মই অবস্থান করলেন এবং তিনি ব্রহ্মা নামে পরিচিত হলেন। সৃষ্টির কারণরূপ সেই জলকে 'নারা' বলা হয়েছে। এই “নারা“-জলসমূহে প্রথম অয়ন বা আশ্রয় ছিল বলে ব্রহ্মাকে নারায়ণও বলা হয়ে থাকে।
এই অণ্ড ক্রমাণ্বয়ে জল, বহ্নি বা অগ্নি, বায়ু ও আকাশ দ্বারা ক্রমে আবৃত হল। এরপর শব্দ, স্পর্শ, রূপ, রস ও গন্ধতন্মাত্র হতে ত্রিগুণাত্বক পৃ্থিবীর উপাদান উৎপন্ন হল।
অণ্ডের বিভাজন
ব্রহ্মা সংবৎসরকাল পর অণ্ডকে ভাগ করে উর্ধ্বভাগ সৃষ্টি শক্তিরূপ ব্রহ্মা, মধ্যভাগ স্থিতিশক্তিরূপ বিষ্ণু, এবং অধোভাগে ধ্বংশ শক্তি বা প্রলয় শক্তিরূপ শিব প্রকটিত হল। মনুসংহিতায় বলা হয়েছে উর্ধখণ্ডে স্বর্গলোক, নিম্নখণ্ডে ভূলোক এবং মধ্যভাগে আকাশ, অষ্টদিক ও শাশ্বত জলস্থান সৃষ্টি হয়েছে। অণ্ড ভাগের সময় একপ্রকার তরঙ্গ রশ্মির উদ্ভব হয়। এরপর ব্রহ্ম বিন্দু থেকে সবকিছু গতিময় বা ব্যাপ্ত হয়, অব্যাক্ত হতে সমস্তকিছু ব্যাক্ত হতে থাকে, সৃষ্টি হয় বিভিন্ন গ্রহ, নক্ষত্র ও জগতের।
সৃষ্টির বিস্তার
বিভিন্ন গ্রন্থে ব্রহ্মাকে প্রথম জন্মগ্রহণকারী ও গৌণ স্রষ্টা হিসেবে উল্লেখ করা হয়েছে। তাঁর শুরুর সময়কে কল্প হিসেবে উল্লেখ করা হয়েছে। বিবরণে বলা হয়েছে, মহাবিশ্বকে প্রথমে তিনি তিন ও পরে চৌদ্দ লোকে ভাগ করেন এবং মহাবিশ্বকে গুণ ও পূর্ণ করার জন্য প্রথম জীবিতসত্তা সৃষ্টি করেন। বিবরণে বলা হয়েছে, ব্রহ্মা তমসাচ্ছন্ন পৃথিবীকে চন্দ্র, সূর্য ও নক্ষত্রমন্ডলী দ্বারা আলোকিত করেন। সৃষ্টি-বিস্তারের জন্য প্রথমে তিনি ঋষিগণ সৃষ্টি করেন, কিন্তু এরা বংশবিস্তারে অনাগ্রহী হয়ে তপস্যায় মগ্ন হয়। এতে ব্রহ্মা নিজ মূর্তি থেকে "শতরূপা ও স্বয়ম্ভুব মনু" নামক নারী ও পুরুষ সৃষ্টি করেন। এদের প্রিয়ব্রত ও উত্তানপাদ নামক দুই পুত্র এবং আকুতি, দেবাহুতি ও প্রসূতি নামে তিন কন্যার জন্ম হয়। এভাবে পৃথিবীতে মানুষের বংশ বিস্তার শুরু হয়।
লোক বা জগৎ
ডান|থাম্ব|250x250পিক্সেল|জাগতিক বস্তুর সৃষ্টি, [[শিব পুরাণ|শিব পুরাণের চিত্র, ১৯২৮]] হিন্দুধর্মে চোদ্দটি লোক বা জগতের কথা বলা হয়েছে – ৭টি ঊর্ধ্বলোক এবং ৭টি নিম্নলোক (পৃথিবী রয়েছে ঊর্ধ্বলোকগুলোর সবচেয়ে নিচে)। ঊর্ধ্বলোকগুলো হল – ভূ (ভূমি), ভূবঃ (বায়ু), স্ব (স্বর্গ), মহঃ, জন, তপ ও সত্য। সত্যলোকে ব্রহ্মার বাস, মহঃ লোকে ঋষিগণের বাস এবং স্বর্গে বাস দেবতাদের। নিম্নলোকগুলো হল – অতল, বিতল, সুতল, রসাতল, তলাতল, মহাতল ও পাতাল । প্রতিটি লোকই হল (পৃথিবী বাদে) মৃত্যুর পর আত্মার অস্থায়ী বাসস্থান। পৃথিবীতে জীবের মৃত্যুর পর ধর্মরাজ যম জীবের সমস্ত পাপ-পুণ্যের বিচার করে তাকে ঊর্ধ্ব কিংবা নিম্নলোকে পাঠান। ধর্মের কিছু শাখায় বলা আছে, পাপ ও পুণ্য পরস্পরকে প্রশমিত করতে পারে, তাই পরবর্তী জন্ম স্বর্গ বা পাতালে হতেই পারে। আবার কোথাও বলা হয়েছে, পাপ ও পুণ্য একে অপরকে প্রভাবিত করতে পারে না। এই ক্ষেত্রে আত্মা উপযুক্ত লোকটিতে জন্ম নেয়। তারপর ওই লোকে আত্মার জীবনকাল শেষ হলে তা পুনরায় পৃথিবীতে ফিরে আসে (পৃথিবীর কোনো এক জীব রূপে জন্ম নেয়)। বলা হয়, একমাত্র পৃথিবীতে মানুষ হিসেবে জন্মগ্রহণ করলেই আত্মার মোক্ষলাভ বা পরমধামে যাত্রা হতে পারে, যে স্থান জন্ম-মৃত্যুর চক্র থেকে মুক্ত, যেখানে রয়েছে স্বর্গীয় পরমানন্দ।
সৃষ্টিকাল গণনা
হিন্দু ধর্মগ্রন্থ অনুযায়ী, মহাজগৎ অনন্তকাল ধরে সময়চক্রে গতিশীল। এই চক্রের প্রারম্ভিক বিভাগটি হল কল্প বা "ব্রহ্মার এক দিন", যা ৪৩২ কোটি বছরের সমান। ব্রহ্মার এক রাতের পরিসরও একই। এমন ৩৬০ ব্রাহ্ম দিন-রাত বা অহোরাত্র মিলে তৈরী হয় এক ব্রাহ্ম বৎসর যার পরিমাণ ৩,১১০,৪০ কোটি মানব বছর বা সৌর বছর, যেখানে ব্রহ্মার জীবনকাল ১০০ ব্রাহ্ম-বৎসর, একে এক পরযুগ বলা হয়। অর্থাৎ সর্ববৃহৎ সময়চক্রটি ৩১,১০৪,০০০ কোটি মানব বছর বা সৌর বছরের সমান। এই সময়কাল অতিবাহিত হলে গোটা ব্রহ্মাণ্ড পরমাত্মা বা পরব্রহ্মে বিলীন হয়, যতক্ষণ না নতুন সৃষ্টির উদ্ভব ঘটে। প্রতি ব্রাহ্ম দিনে ব্রহ্মা মহাজগৎ সৃষ্টি করেন এবং ব্রাহ্ম রাত্রে এটিকে ধ্বংস করেন। প্রতি ব্রাহ্ম রাতে নিদ্রিত ব্রহ্মার শরীরে সমাহিত হয় ব্রহ্মাণ্ড। প্রতিটি কল্প ১৪ উপকল্প বা মন্বন্তর (মনু+অন্তর) এবং এক সত্য যুগ পরিমাণ সময়ে বিভক্ত, যার প্রতিটির পরিসর ৩০,৮৪,৪৮,০০০ বছর। দুটি মন্বন্তরের মাঝে এক বিরাট শূন্যস্থান থাকে। এই সময় বিশ্বে পুনর্জন্ম হয় এবং এক নতুন মনুর উদ্ভব হয়, যিনি মনুষ্যজাতির জনক ও রক্ষক। বর্তমানে আমরা এই কল্পের সপ্তম মন্বন্তরে রয়েছি, বর্তমান মনুর নাম বৈবস্বত মনু। প্রত্যেকটি মন্বন্তর আবার ৭১ মহাযুগ বা চতুর্যুগ এবং এক সত্য যুগ সমন্বিত। ১০০০ মহাযুগে এক কল্প। প্রতিটি মহাযুগ ৪ যুগ নিয়ে গঠিত–সত্য, ত্রেতা, দ্বাপর ও কলি। এদের সময়কাল যথাক্রমে ৪৮০০, ৩৬০০, ২৪০০ ও ১২০০ দৈব বৎসর।
খন্দকার গোলাম মোস্তফা
খন্দকার গোলাম মোস্তফা বাটুল (৩০ সেপ্টেম্বর ১৯৪৩–৩ সেপ্টেম্বর ২০২০) বাংলাদেশের রংপুর জেলার রাজনীতিবিদ, সাংবাদিক ও মুক্তিযোদ্ধা যিনি রংপুর-১১ আসনের সংসদ সদস্য ছিলেন। তিনি রংপুর থেকে প্রকাশিত দৈনিক দাবানল পত্রিকার সম্পাদক ও প্রকাশক ছিলেন।
প্রাথমিক জীবন
খন্দকার গোলাম মোস্তফা ৩০সেপ্টেম্বর ১৯৪৩ রংপুরের মিঠাপুকুরের বালারহাট ইউনিয়নের বুজরুক ঝালাই গ্রামে জন্মগ্রহণ করেন। তার পিতা মৃত মোজাম্মেল হক খন্দকার ছিলেন চিকিৎসক ও মাতা মৃত মাজেদা বেগম গৃহিণী। কোনাপাড়া প্রাথমিক বিদ্যালয় থেকে প্রাথমিক শিক্ষা সমাপ্তির পর ১৯৬০ সালে কৈলাশরঞ্জণ স্কুল থেকে মেট্রিকুলেশন পাস করেন। কারমাইকেল কলেজ থেকে উচ্চ মাধ্যমিক পাস করে রংপুর সরকারি কলেজ থেকে স্নাতক পাশ করেন।
তার বড় ছেলে খন্দকার মোস্তফা মোর্শেদ ব্যবসায়ী, ছোট ছেলে খন্দকার মোস্তফা সরওয়ার সাংবাদিক, একমাত্র মেয়ে সোনিয়া মোস্তফা ২০ অক্টোবর ২০১৯ সালে মৃত্যুবরণ করেছেন।
রাজনৈতিক জীবন
খন্দকার গোলাম মোস্তফা স্কুল থেকেই সাংবাদিকতা ও রাজনৈতিক জীবন শুরু করেন। ১৯৬৫-১৯৬৬ মেয়াদে রংপুর সরকারি কলেজের জিএস নির্বাচিত হন তিনি। ৬ দফা আন্দোলন, ভাষা আন্দোলন, ১৯৫৪ সালের যুক্তফ্রন্ট নির্বাচন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে তিনি সক্রিয় ভূমিকা রাখেন। মুক্তিযোদ্ধে তিনি সরাসরি অংশগ্রহণ করেন।
১৯৭৯ সালের দ্বিতীয় জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে তিনি তৎকালীন রংপুর-১১ আসন থেকে সংসদ সদস্য নির্বাচিত হন। ১৯৮৬ সালে তিনি জাতীয় পার্টিতে যোগ দিয়ে রংপুর জেলার সাধারণ সম্পাদক হিসেবে দায়িত্ব পালন করেন। ছিলেন রংপুর জেলা মোটর শ্রমিক ইউনিয়নের প্রতিষ্ঠাতা।
মৃত্যু
খন্দকার গোলাম মোস্তফা ৩ সেপ্টেম্বর ২০২০ সালে রংপুর মেডিকেল কলেজ হাসপাতালে চিকিৎসাধীন অবস্থায় মৃত্যুবরণ করেন। রংপুরের মুন্সীপাড়া মুক্তিযোদ্ধা কবরস্থানে রাষ্ট্রীয় মর্যাদায় তাকে সমাহিত করা হয়।
ভিজুয়াল বেসিক
ভিজুয়াল বেসিক (সংক্ষেপে ভিবি বা VB) একটি চতুর্থ প্রজন্মের ঘটনা চালিত (event-driven) প্রোগ্রামিং ভাষা এবং মাইক্রোসফটের "কম" বা কম্পোনেন্ট অবজেক্ট মডেল (COM -Component Object Model) এর আইডিই (IDE - integrated development environment)। মাইক্রোসফট এই ভাষাকে বাজারে আনে পুরাতন বেসিক ভাষার উন্নত সংস্করণ হিসেবে ১৯৯১ সালে প্রথম আনে এবং ২০০৮ সালে শেখার জন্য উন্মুক্ত করে।এটি হলো বেসিক (BASIC - "Begginer's All Perpose Symbollic Instruction Codes"),কম্পিউটারের ইতিহাসে সবচেয়ে বেশি ব্যাবহূত প্রোগ্রামিং ভাষার একটি শাখা বা সংস্করণ। দৃশ্যমান বা গ্রাফিকাল বৈশিষ্ট্য এবং বেসিক ভাষার উত্তরাধিকার ভিবিকে তুলনামূলকভাবে সহজ়ে আয়ত্ত এবং ব্যবহার করার সুবিধা প্রদান করেছে । ভিজুয়াল বেসিকের শেষ প্রকাশনা ছিল ১৯৯৮ সালের সংস্করণ ৬ (version 6)। এটির জন্য মাইক্রোসফটের বর্ধিত সহযোগিতা ২০০৮ এর মার্চ মাসে শেষ হয়েছে। বর্তমানে এই ভাষাটি ভিজুয়াল বেসিক ডট নেট দ্বারা প্রতিস্থাপিত হয়েছে।